stanford-oval/wikipedia huggingface dataset:
OceanLotus

| --- | --- |
 פעילות:  פעולות סייבר התקפיות
 תחום:  אבטחת מידע
 מדינה:  וייטנאם וייטנאם
 תקופת הפעילות:  2017–הווה (כ־7 שנים)
 
אושן לוטוס (באנגלית: OceanLotus; מוכרת גם בשם הקיצור: APT32) היא קבוצת תקיפה וייטנאמית המבצעת פעולות סייבר התקפיות נגד מתנגדי משטר, עסקים ופקידים זרים.
מיקומם של חברי הקבוצה הוא בווייטנאם, אך פעילותם מתבצעת דרך חוות השרתים OVH בצרפת.
התקפותיה של הקבוצה מתמקדות נגד חברות מסחריות ממדינות זרות שפועלות בווייטנאם ועל פי דיווחים קשורה לממשלת וייטנאם.
היסטוריה

בחודש מרץ 2018, חשפה חברת ESET, פעילות התקפית של הקבוצה ומספר שיטות בהן היא משתמשת כדי לשתול את הדלת האחורית ולמנוע את זיהויה.
בחודש דצמבר 2019 פרצה הקבוצה לרשתות המחשבים של חברות הרכב BMW ויונדאי מוטור.
בחודש אפריל 2020 דיווחה חברת החדשות בלומברג כי הקבוצה תקפה את משרד ניהול החירום של סין ואת עיריית ווהאן על מנת להשיג מידע על מצבה של סין ומגפת הקורונה.
בחודש נובמבר 2020 פורסם דו"ח של חברת אבטחת הסייבר וולקסיטי (Volexity), בו נמצא שקבוצת התקיפה הקימה אתרי חדשות ועמודי פייסבוק מזויפים על מנת להפיץ תוכנות זדוניות.
בחודש נובמבר 2020 פורסם דו"ח של חברת קספרסקי, בו נמצא שקבוצת התקיפה הפיצה את הנוזקות שלה באמצעות חנות האפליקציות Google Play.
בחודש פברואר 2021, ארגון זכויות האדם אמנסטי אינטרנשיונל דיווח שקבוצת התקיפה עמדה מאחורי קמפיין תקיפה להפצת רוגלות נגד פעילי זכויות אדם וייטנאמים ובראשם Bui Thanh Hieu.
ראו גם

לוחמת רשת
טרור קיברנטי
האקינג
משחקי מלחמה (אבטחת מידע)
האקטיביזם
הערות שוליים

↑  Pearson, Jack Stubbs, James (2020-12-11). "Facebook tracks 'OceanLotus' hackers to IT firm in Vietnam". Reuters (באנגלית). נבדק ב-2021-03-02.
↑  Coble, Sarah (2021-03-15). "OVH Data Center Fire Impacts Cyber-criminals". Infosecurity Magazine. נבדק ב-2021-03-15.
↑  דיווח: האקרים איראנים פועלים מחוות שרתים בצרפת, באתר Israel Defense, ‏2021-03-18
↑  Panda, Ankit. "Offensive Cyber Capabilities and Public Health Intelligence: Vietnam, APT32, and COVID-19". thediplomat.com. The Diplomat. נבדק ב-29 באפריל 2020. {{cite web}}:  (עזרה)
↑  Tanriverdi, Hakan; Zierer, Max; Wetter, Ann-Kathrin; Biermann, Kai; Nguyen, Thi Do (8 באוקטובר 2020).  Nierle, Verena (ed.). "Lined up in the sights of Vietnamese hackers". Bayerischer Rundfunk. In Bui’s case the traces lead to a group presumably acting on behalf of the Vietnamese state. Experts have many names for this group: APT 32 and Ocean Lotus are best known. In conversations with a dozen of information security specialists, they all agreed that this is a Vietnamese group spying, in particular, on its own compatriots. {{cite news}}:  (עזרה)
↑  Hay Newman, Lilly. "An Up-Close View of the Notorious APT32 Hacking Group in Action". www.wired.com. Wired. נבדק ב-7 בנובמבר 2020. {{cite web}}:  (עזרה)
↑  Team, News. "Vietnamese APT32 group is one of the most advanced APTs in the threat landscape". www.cyberdefensemagazine.com. Cyber Defense Magazine. נבדק ב-7 בנובמבר 2020. {{cite web}}:  (עזרה)
↑  Telecom News - נחשפה פעילות חדשה של קבוצת האקרים מוכרת באסיה, באתר www.telecomnews.co.il
↑  גלי פיאלקוב, דיווחים: קבוצת האקרים מווייטנאם פרצה לרשתות המחשבים של ב.מ.וו ויונדאי, באתר אנשים ומחשבים, ‏2019-12-09
↑  Jamie Tarabay (23 באפריל 2020). "Vietnamese Hackers Targeted China Officials at Heart of Outbreak". {{cite web}}:  (עזרה)
↑  Thayer, Carl. "Did Vietnamese Hackers Target the Chinese Government to Get Information on COVID-19?". thediplomat.com.
↑  Hui, Mary. "Vietnam's early coronavirus response reportedly included hackers who targeted China". Quartz.
↑  Nziv, יחידות לוחמת סייבר וויטנמיות ניסו לחדור לרשתות סיניות לחשוף את מצבה, באתר Nziv.net, ‏2020-04-29
↑  Vavra, Shannon. "Vietnamese hacking group OceanLotus uses imitation news sites to spread malware". www.cyberscoop.com. Cyberscoop. נבדק ב-7 בנובמבר 2020. {{cite web}}:  (עזרה)
↑  Franceschi-Bicchierai, Lorenzo. "Vietnamese Hackers Ran 'Fake News' Websites To Target Visitors". www.vice.com. Vice. נבדק ב-7 בנובמבר 2020. {{cite web}}:  (עזרה)
↑  Vietnamese hacking group OceanLotus uses imitation news sites to spread malware, CyberScoop, ‏2020-11-06 (באנגלית)
↑  "Vietnamese activists targeted by notorious hacking group". www.amnesty.org (באנגלית). נבדק ב-2021-03-02.
SOS Tour

SOS Tour הוא סיבוב ההופעות השני של הזמרת-יוצרת האמריקאית סיזה, שנועד לקדם את אלבום האולפן השני שלה SOS ‏(2022). סיבוב ההופעות החל ב-21 בפברואר 2023 בקולומבוס, ארצות הברית וצפוי להסתיים ב-4 באוגוסט 2024 במונטריאול, קנדה. הוא כלל 81 הופעות. עומאר אפולו היה למופע החימום.
רקע והכרזה

לאחר שהוציאה את אלבום האולפן הראשון שלה Ctrl ב-2017, החליטה סיזה לחדול מלהוציא אלבומים עד שבשנת 2022 הוציאה את SOS. הדבר נבע מהשבחים הביקורתיים של Ctrl, כמו גם עיכובים נוספים שאירעו במרוצת השנים. בנובמבר 2022 סיזה התראיינה למגזין לבילבורד ואמרה שהאלבום ייצא בחודש הבא. היא פרסמה את רשימת השירים באמצעות ציוץ שפורסם בטוויטר ב-5 בדצמבר, ו-SOS יצא לאור ארבעה ימים לאחר מכן. הוא זכה להצלחה ביקורתית ומסחרית. כאמצעי לקידום האלבום, סיזה הכריזה על מרצ'נדייז של האלבום ב-13 בדצמבר. במקביל, היא חשפה שהיא תצא לסיבוב הופעות באמריקה הצפונית בתחילת 2023. היא כתבה באינסטגרם, "הגיע הזמן להוציא את החרא הזה לדרך!".
מגזינים רבים כינו את סיבוב ההופעות כאחד מהצפויים ביותר של 2023; חלקם ציינו את הביקורות החיוביות של SOS, ואת ההמתנה ארוכת השנים לאלבום. סיבוב ההופעות "SOS Tour" הוא סיבוב ההופעות הבין-לאומי הראשון של סיזה, והראשון שלה מאז "Ctrl the Tour", שהסתיים ב-2018. מופע החימום שלו הוא הזמר עומאר אפולו. סיבוב ההופעות הורכב מהופעות ב-17 ערים בקנדה ובארצות הברית. הראשונה אירעה ב-21 בפברואר 2023, בקולומבוס, אוהיו; האחרונה אירעה ב-23 במרץ 2023, בפורום קיה באינגלווד, קליפורניה. הכרטיסים הוצאו למכירה דרך אתר האינטרנט של סיזה ב-16 בדצמבר, עם מכירה מוקדמת באתר טיקטמאסטר יום אחד לפני כן.
רשימת השירים

רשימת השירים המופיעה להלן נלקחה מההופעה הראשונה שאירעה במסגרת סיבוב ההופעות, ואינה בהכרח מאפיינת את שאר ההופעות.
| --- | --- |
 1. "PSA"  2. "Seek & Destroy"  3. "Notice Me"  4. "Conceited"  5. "Love Galore"  6. "Broken Clocks"  7. "Forgiveless"  8. "Used"  9. "Bag Lady" (קאבר)  10. "Blind"  11. "Shirt"  12. "Too Late" (הפסקה)  13. "Smoking on My Ex Pack"  14. "All the Stars"  15. "Prom"  16. "Garden (Say It Like Dat)"  17. "F2F"  18. "Drew Barrymore" :  19. "Doves in the Wind"  20. "Low"  21. "Open Arms"  22. "Supermodel"  23. "Special"  24. "Nobody Gets Me"  25. "Gone Girl"  26. "SOS"  27. "Kiss Me More"  28. "Love Language"  29. "Snooze"  30. "Kill Bill"  31. "I Hate U"  32. "The Weekend"  הדרן  33.  "Good Days"
תאריכי הופעות

| תאריך> אמריקה הצפונית | עיר> אמריקה הצפונית | מדינה> אמריקה הצפונית | מיקום> אמריקה הצפונית | מופע חימום> אמריקה הצפונית |
| --- | --- | --- | --- | --- |
| 21 בפברואר 2023 | קולומבוס | ארצות הברית | Value City Arena | עומאר אפולו |
| 22 בפברואר 2023 | שיקגו | ארצות הברית | יונייטד סנטר | עומאר אפולו |
| 24 בפברואר 2023 | דטרויט | ארצות הברית | Little Caesars Arena | עומאר אפולו |
| 25 בפברואר 2023 | טורונטו | קנדה | סקושה-בנק ארנה | עומאר אפולו |
| 27 בפברואר 2023 | וושינגטון די. סי. | ארצות הברית | קפיטל ואן ארנה | עומאר אפולו |
| 28 בפברואר 2023 | בוסטון | ארצות הברית | TD גארדן | עומאר אפולו |
| 2 במרץ 2023 | פילדלפיה | ארצות הברית | ולס פארגו סנטר | עומאר אפולו |
| 4 במרץ 2023 | ניו יורק | ארצות הברית | מדיסון סקוור גארדן | עומאר אפולו |
| 5 במרץ 2023 | ניו יורק | ארצות הברית | מדיסון סקוור גארדן | עומאר אפולו |
| 7 במרץ 2023 | אטלנטה | ארצות הברית | סטייט פארם ארנה | עומאר אפולו |
| 9 במרץ 2023 | אוסטין | ארצות הברית | Moody Center | עומאר אפולו |
| 10 במרץ 2023 | דאלאס | ארצות הברית | אמריקן איירליינס סנטר | עומאר אפולו |
| 13 במרץ 2023 | סן דייגו | ארצות הברית | Viejas Arena | עומאר אפולו |
| 14 במרץ 2023 | אוקלנד | ארצות הברית | אורקל ארנה | עומאר אפולו |
| 16 במרץ 2023 | סיאטל | ארצות הברית | Climate Pledge Arena | עומאר אפולו |
| 18 במרץ 2023 | פורטלנד | ארצות הברית | מודה סנטר | עומאר אפולו |
| 19 במרץ 2023 | ונקובר | קנדה | Rogers Arena | עומאר אפולו |
| 22 במרץ 2023 | אינגלווד | ארצות הברית | הפורום | עומאר אפולו |
| 23 במרץ 2023 | אינגלווד | ארצות הברית | הפורום | עומאר אפולו |
ביאורים

↑   מגזינים כמו "לוס אנג'לס טיימס", "פיצ'פורק", "אנטרטיינמנט ויקלי", "בילבורד", ו-"NME".
Inspiration4

Inspiration4 היא טיסת חלל תיירותית של החללית דרגון C208 רזיליאנס מדגם דרגון 2 מתוצרת SpaceX. היא שוגרה ב-16 בספטמבר 2021 על גבי משגר פאלקון 9 מכן שיגור 39A שבמרכז החלל קנדי וב-18 בספטמבר, לאחר כשלושה ימים במסלול, נחתה בהצלחה.
הטיסה נוהלה באופן פרטי על ידי חברת SpaceX, והייתה הטיסה המסלולית המאוישת הראשונה בה הצוות כולו הורכב מאזרחים. טיסה פרטית זו נרכשה על ידי יזם ההיי-טק האמריקני ג'ארד אייזקמן כחלק ממאמצי התרמה לבית החולים סנט ג'וד שבממפיס. אייזקמן שימש כמפקד הטיסה. בית החולים בחר שניים מחברי הצוות: היילי ארקנאו וכריסטופר סמברוסקי. חברת Shift4 של אייזקמן העניקה את המושב האחרון לסיאן פרוקטור.
טיסת Inspiration4 הגיעה לגובה מסלולי של 575 קילומטר מעל פני השטח של כדור הארץ, הגבוהה ביותר מאז שנת 1999 במשימת STS-103 של תוכנית מעבורות החלל.
צוות

| תפקיד | אסטרונאוט |
| --- | --- |
מפקד החללית: ארצות הברית ג'ארד אייזקמן   טיסת חלל ראשונה
טייסת: ארצות הברית סיאן פרוקטור   טיסת חלל ראשונה
קצינת רפואה: ארצות הברית היילי ארסנו   טיסת חלל ראשונה
מומחה משימה: ארצות הברית כריסטופר סמברוסקי   טיסת חלל ראשונה
אייזקמן היה המממן העיקרי של המשימה, וביחד עם אנשי SpaceX גיבש את תוכנית הטיסה, בחירת הצוות ושיווק האירוע. צוות הטיסה נבחר כדי לייצג ארבע מעלות, וכיסאות הטייסים חולקו לפי מנהיגות, תקווה, נדיבות ושגשוג. לדברי אייזקמן, שם המשימה Inspiration4 יועד לעורר השראה והכיל את הספרה ארבע מכמה סיבות. הוא ייצג את ארבעת חברי הצוות, ואת המשימה האמריקנית המאוישת הרביעית לחלל מאז סיום תוכנית מעבורות החלל. הספרה ארבע אף מופיעה בשם החברה של אייזקמן, Shift4 Payments. כיסא המנהיגות יוצג בטיסה על ידי אייזקמן.
הצוות של אייזקמן בחר את היילי ארקנאו לכיסא התקווה. היא לקתה בסרטן העצמות בגיל 10 והחלימה לאחר טיפול בבית החולים לילדים סנט ג'וד בממפיס, טנסי. בגיל 25 היא סיימה ללמוד לתואר שני כעוזרת רופאים, והחלה לעבוד באותו בית חולים בצוות המסייע לילדים חולי סרטן. בגיל 29, היא הפכה לאסטרונאוטית האמריקנית הצעירה ביותר שהמריאה לחלל. לכיסא השגשוג נבחרה סיאן פרוקטור, שהיא פרופסור לגאולוגיה בקולג' באריזונה. היא האישה הרביעית ממוצא אפרו-אמריקני שהמריאה לחלל. לכיסא הנדיבות נבחר כריסטופר סמברוסקי, שהוא מהנדס נתונים מלוקהיד מרטין המתגורר באוורט, וושינגטון. הוא השתתף בהגרלה בין תורמים לבית החולים סנט ג'וד, כחלק ממאמץ להרים תרומה של 100 מיליון דולר בנוסף לתרומה דומה של אייזקמן.
המשימה

השיגור בוצע 16 בספטמבר 2021. זו הייתה הטיסה השנייה של חללית "דרגון C208 רזיליאנס" טוסה שלישית של משגר "פאלקון 9" B1062.
צוות החללית השלים 46 הקפות סביב כדור הארץ במשך כשלושה ימים. כל הקפה ארכה כ-96 דקות בגובה של כ-575 קילומטר, גבוה יותר מתחנת החלל הבינלאומית. במהלך הטיסה ערך הצוות מספר ניסויים מדעיים שנועדו לסייע בהבנת השפעות החלל על גוף האדם, בדגש על המשתתפים, שהם אזרחים מן השורה ולא טייסי חלל מקצועיים.
סיקור תקשורתי

בתחילת ספטמבר 2021 החלה נטפליקס בשידור סדרה תיעודית בת חמישה פרקים על הקמת צוות המשימה, ההכנות לטיסה והטיסה עצמה. הפרק האחרון בסדרה, ששמה "Inspiration4: הספירה לאחור - תיירים בחלל", נערך ושודר זמן קצר לאחר הטיסה ותיעד אותה.
הערות שוליים

↑   צעד גדול לתיירות החלל? לראשונה שוגרה חללית המאוישת באנשים "רגילים", באתר הארץ, 16 בספטמבר 2021
↑  SpaceX prepares to send first all-civilian crew into orbit, באתר רויטרס, 13 בספטמבר 2021
↑  עוד רגע היסטורי ל-SpaceX: שוגרה החללית הראשונה ובה צוות אזרחי, באתר כלכליסט, 16 בספטמבר 2021
1 2  צוות הטיסה, באתר הרשמי של inspiration4
↑  נטפליקס, בסדרה "Inspiration4: הספירה לאחור - תיירים בחלל", פרק 1, דקה 28:45
↑  תרומה לסנט ג'וד, באתר inspiration4
↑  עודד כרמלי, ביום חמישי זה קורה: טיסת החלל הראשונה בהיסטוריה – בלי אסטרונאוטים "מקצועיים", באתר סוכנות החלל הישראלית, 14 בספטמבר 2021
↑  Inspiration4 astronauts to conduct health research on private SpaceX mission, באתר space.com, ‏2 בספטמבר 2021
↑  יאיר מור, הטיסה האזרחית לחלל של אילון מאסק תתועד בנטפליקס, באתר אייס, 5 באוגוסט 2021
Rise.ai

| --- | --- |

 נתונים כלליים
 סוג:  חברה פרטית
 מייסדים:  יאיר מירון
 תקופת הפעילות:  2015–הווה (כ־9 שנים)
  
 https://rise.ai/
 
Rise.ai (רייז אי. איי) היא חברת היי-טק ישראלית המפתחת פלטפורמת שיווק לאתרי אינטרנט, המאפשרת שימוש בכרטיסי מתנה, תווי קניה, הטבות ותוכניות נאמנות. החברה מובילה את שוק המכירות של גיפטקארד לחנויות סאאס, בשנת 2019 ניהלה ללקוחותיה קווי אשראי בשווי של למעל למיליארד דולר אמריקאי.
נכון למאי 2020, החברה היא ספקית תווי מתנה של פייסבוק, גוגל, ואינסטגרם.
במאי 2021 נרכשה Rise.ai על ידי וויקס, החברה הגדולה בישראל שמפתחת פלטרפומה לבניית אתרי אינטרנט.
היסטוריה

החברה נוסדה בשנת 2015 תחת השם GiftWizard והתמחתה בפתרון נאמנות לקוחות הכולל בתוכו חווית שוברים מכרטיסי מתנה לחנויות מסחר אלקטרוני.
בנובמבר 2016 השלימה החברה את סבב הגיוס הראשון שלה, בו גייסה 450 אלף דולר בהשתתפות קרן הון סיכון פרגרין, כמו כן, זכתה למענק בשווי 1 מיליון דולר מטעם הרשות החדשנות.
בשנת 2019, החברה שינתה את שמה ל-Rise.ai.
בשנת 2019, רייז ניהלה קווי אשראי בשווי של למעלה ממילארד דולר אמריקאי לקהל לקוחותיה.
במאי 2020, Rise.ai נבחרה לספקית תווי מתנה רשמית של פייסבוק ואינסטגרם כחלק ממהלך של החברות לתמוך בעסקים קטנים ובינוניים ברחבי העולם.
ביוני 2020, החברה נבחרה לספקית תווי מתנה רשמית של חברת גוגל.
בספטמבר 2020, הפכה Rise.ai לספקית מוסמכת של פלטפורמת שופיפיי, ובכך הפכה לחברה הישראלית היחידה ברשימה זאת.
רייז פעילה בלמעלה מ-120 מדינות ברחבי העולם ובין לקוחותיה ניתן למצוא מותגים כמו חברת התקליטים  יוניברסל, קבוצת הכדורסל מיאמי היט, סקימס מותג ההלבשה התחתונה של קים קרדשיאן, חברת קרוגר וסדרת הטלוויזיה בובספוג מכנסמרובע.
במאי 2021 נרכשה החברה על ידי  Wix
פעילות בישראל

בספטמבר 2020, רייז הקימה את פלטפורמת "שכונתי", פרויקט ללא מטרות רווח הנועד לתמוך בעסקים הקטנים במהלך משבר הקורונה. הפלטפורמה פועלת במספר עיריות ומועצות אזוריות.
החל מיוני 2020, החברה היא חלק מפרויקט "העסק של כולנו" בהובלת פייסבוק ישראל לתמיכה בעסקים קטנים ובינוניים ביחד עם Wix, Fiverr, בנק הפועלים ועוד.
הפעילות בישראל מתאפיינת בהבדלים בהסדרים הרגולטוריים הרלוונטיים. לדברי מנכל החברה, יאיר מירון "בישראל המימוש של גיפט קארד קשה, מפני שלא מחייבים את המנפיקים לגרום ללקוח לממש את הכסף. בארצות הברית מתייחסים לשוק הזה כהלוואה: הלקוח מלווה כסף לעסק, ואם הוא לא מימש, הרשויות רושמות את זה כחוב של בעל העסק ולכן יש לו מוטיבציה להציע עסקות מפתות יותר שיגרמו לצרכן לבצע רכישות. בארצות הברית גם קל יותר לתקשר עם הלקוח ולהזכיר לו שיש לו כסף, מפני שברגע קבלת הגיפט קארד, הלקוח מכניס את הסכום לארנק הדיגיטלי שלו באפל או בגוגל. בישראל זה לא קיים".
הערות שוליים

1 2   רפאלה גויכמן, שוק של טריליון דולר: רייז מצרפת גם את העסקים הקטנים לחגיגת הגיפט קארדס, באתר TheMarker‏, 2 בדצמבר 2020
↑   עמרי זרחוביץ', וויקס רוכשת סטארט-אפ ישראלי שעוזר לחנויות לנהל ארנק דיגיטלי ללקוחות, באתר TheMarker‏, 5 במאי 2021
↑  GiftWizard מגייס מיליון דולר כדי לעזור לכם לרכוש מתנות בקלות הילה חיימוביץ גיקטיים 27.10.2017
↑  In 2019 alone, Rise.ai has helped merchants generate $150 million in revenue and handled more than $1 billion in store credit Martech Series 24.06.2020
↑  Facebook selects Israeli co Rise.ai for gift card initiative גלובס (אנגלית) 23.06.2020
↑  Facebook for instance, partnered with Rise.ai, an Israel startup offering AI-driven customer re-engagement solutions, in July 2020, to provide Rise.ai's gift cards on Facebook and Instagram Business Wire 26.02.2021
↑  Israeli startup Rise.ai partners with Google to help businesses offer digital gift cards James Shpiro CTech 03.08.2020
↑  partner since September 2020 Shopify Plus Technology Partner
↑  מאיר אורבך, חברת Giftwizard תספק ללהקת Imagine Dragons כרטיסי שי מוזיקליים, באתר כלכליסט, 4 במרץ 2019
↑   עמרי זרחוביץ', וויקס רוכשת סטארט-אפ ישראלי שעוזר לחנויות לנהל ארנק דיגיטלי ללקוחות, באתר TheMarker‏, 5 במאי 2021
↑  שני מוזס, ‏גיפטקארד היום, מימוש אחרי הסגר: מיזם חדש מסייע לעסקים קטנים, באתר גלובס, 8 באוקטובר 2020
↑  "העסק של כולנו": פייסבוק למען העסקים הקטנים בישראל, באתר וואלה, 1 בפברואר 2021
הסימפוניה השישית של בטהובן

הסימפוניה השישית בכתב ידו של בטהובן
הסימפוניה השישית של בטהובן בפה מז'ור (אופוס 68) של לודוויג ואן בטהובן, המוכרת בתור הסימפוניה הפסטורלית, היא סימפוניה שהושלמה בשנת 1808. זוהי אחת מהיצירות הידועות ביותר של המלחין.
רקע

בטהובן היה חובב טבע ובילה את מיטב זמנו בשיטוט במקומות בהם לא דרכה עוד כף רגל אדם. לעיתים קרובות הוא עזב את וינה, בה התגורר, כדי לעבוד במקומות כפריים יותר. בטהובן אינו הראשון שתיאר את הטבע באמצעות מוזיקה; לדוגמה, האורטוריה של יוזף היידן "העונות", אשר בוצעה לראשונה בשנת 1802, תיארה גם היא את יופיו של הטבע, ריקודי האיכרים, סופות הרעמים, זמר הציפורים וכן הלאה. אך בטהובן לא הלחין אורטוריה נוספת, אלא סימפוניה, ובכך שחרר את המוזיקה מכבלי המהלך והמשמעות של מילות הלברית, ואפשר לעצמו חופש גדול יותר בעיצוב היצירה. כפי שאמר המלחין בעצמו על הסימפוניה: "זה עניין של לדמיין יותר מאשר לשמוע."
המתווים הראשונים של הסימפוניה נכתבו בשנת 1802. לסימפוניה היו עלילה, תוכן וכותרות תוכניתיות; בטהובן העיר: "לא קשה למאזין לתאר לעצמו את המצבים המתוארים… כל מי שדמיין אי פעם את חיי הכפר לא צריך כותרות כדי להבין את כוונותיו של המלחין."
הסימפוניה הפסטורלית הולחנה בה-בעת עם סיום כתיבת הסימפוניה המפורסמת והרוגזת יותר של בטהובן – הסימפוניה החמישית. בטהובן היה אז בשנות השלושים לחייו, וכבר סבל מחירשות חלקית.
הסימפוניה השישית בוצעה לראשונה יחד עם החמישית במסגרת קונצרט בטהובן, 1808 בתיאטר אן דר וין בווינה, ב-22 בדצמבר, בשנת 1808. היא התקבלה על ידי הקהל בקרירות קמעה, ככל הנראה בגלל ההתרגשות שגרמה הסימפוניה החמישית, הראוותנית יותר. אף על פי שהסימפוניה השישית מכילה את מיטב יכולתו של בטהובן, קהל המאזינים בתקופה ייחל לשמוע משהו נועז והרפתקני יותר, ולכן הסימפוניה הרגועה והאינטרוספקטיבית לא התאימה לחלוטין לציפיותיהם[דרוש מקור].
למרות ההתחלה החלשה, היצירה נהפכה עד מהרה לאחת הקומפוזיציות המרכזיות ברפרטואר הסימפוני. היצירה נחשבת למועדפת הן על המאזינים והן על המבצעים, ובמשך השנים הוקלטה פעמים רבות.
תזמור

הסימפוניה כתובה לתזמורת הכוללת:
תזמור > כלי נשיפה מעץ

פיקולו (לפרק הרביעי בלבד)
2 חלילים
2 אבובים
2 קלרינטים בסי במול
2 בסונים
תזמור > כלי נשיפה ממתכת

2 קרנות בפה וב-סי במול
2 חצוצרות בדו וב-מי במול (לפרקים השלישי, הרביעי והחמישי בלבד)
2 טרומבונים (אלט וטנור, לפרקים הרביעי והחמישי בלבד)
תזמור > כלי   הקשה

טימפני (לפרק הרביעי בלבד)
תזמור > כלי מיתר

כינורות ראשונים ושניים
ויולות
צ'לי
קונטרבסים
מהלך הסימפוניה

הסימפוניה ייחודית במיוחד ביחס לתקופה הקלאסית בהיותה בעלת חמישה פרקים, במקום הארבעה המקובלים. הפרקים מסודרים בסדר הבא:
1. "Erwachen heiterer Empfindungen bei der Ankunft auf dem Lande" – (התעוררותן של רגשות עליזים בעת ההגעה אל הכפר): אלגרו מא נון טרופו. 
2. "Szene am Bach" – (תמונה בפלג הנחל): אנדנטה מולטו מוסו.
3. "Lustiges Zusammensein der Landleute" – (התאספות עליזה של בני הכפר): אלגרו.
4. "Gewitter- Sturm" – (סופת רעמים): אלגרו.
5. "Hirtengesang; Frohe und dankbare Gefühle nach dem Sturm" – (שיר הרועים; שמחה והודיה לאחר הסערה): אלגרטו.
משך היצירה הוא בערך 40 דקות. שלושת הפרקים האחרונים מנוגנים בזה אחר זה ללא הפסקה.
מהלך הסימפוניה > פרק ראשון

| --- | --- |
: פרק ראשון- אלגרו מא נון טרופו 
: לעזרה בהפעלת הקובץ
אלגרו מא נון טרופו
הסימפוניה פותחת במספר נושאים מוזיקליים שלווים ועליזים המתארים את הרגשתו של המלחין בעת הגעתו לאזורים הכפריים הרגועים. הפרק הראשון הולחן בצורת סונאטה המשתמשת בשבעה מוטיבים עיקריים, אשר מתפתחים במהלך הפרק בהרחבה.
מנקודת מבט אחרת ניתן להסיק כי נעשה שימוש במבנים זעירים, החוזרים בזה אחר זה כדי להפיק מוטיבים קטנים.
מהלך הסימפוניה > פרק שני

| --- | --- |
: פרק שני- אנדנטה מולטו מוסו 
: לעזרה בהפעלת הקובץ
אנדנטה מולטו מוסו
הפרק השני, אשר נקרא על ידי בטהובן בשם "פלג הנחל" הוא ככל הנראה אחד הלחנים המוערכים והרגועים ביותר של בטהובן. משקל הפרק הוא משקל של 12 שמיניות (12/8), הסולם הוא סי במול מז'ור- הסובדומיננטה של הסולם המקורי של היצירה, והפרק הולחן בצורת סונאטה.
בתחילת הפרק כלי הקשת מנגנים מוטיב המחקה בבהירות את קולם של מים זורמים. הצ'לים מתחלקים לשתי קבוצות- קבוצה הכוללת שני נגנים בלבד הממשיכה לנגן את מוטיב המים הזורמים, ושאר הצ'לים המנגנים בעיקר פיציקאטו ביחד עם הקונטרבסים.
לקראת סוף הפרק ישנה קדנצה לשלושה כלי נשיפה מעץ המחקה את קריאות הציפורים. בטהובן אף חילק לכל אחד משלושת הכלים מין של ציפור אותו התבקש "לחקות": זמיר לחליל צד, שליו לאבוב, וקוקית לקלרינט.
מהלך הסימפוניה > פרק שלישי

| --- | --- |
: פרק שלישי- אלגרו 
: לעזרה בהפעלת הקובץ
אלגרו
זהו פרק הסקרצו של הסימפוניה, אשר מתאר את האיכרים רוקדים ומתהוללים. הסולם בפרק הזה הוא פה מז'ור- חזרה לסולם המקורי.
צורת הפרק השלישי שונה מהצורה המקובלת בשימוש בסקרצו:
סקרצו | טריו | חלק במשקל של 2 רבעים (2/4) | סקרצו | טריו | חלק במשקל של 2 רבעים (2/4) | סקרצו (מקוצר)
במילים אחרות, הטריו מופיע פעמיים, ובכל פעם הוא נקטע על ידי חלק במשקל של 2 רבעים (התפרצויות של קטעי 2/4 מעין אלו מצויים גם בסונאטה ה-29 לפסנתר של בטהובן). כנראה בגלל הצורה רחבת הידיים של קטע זה, בטהובן השמיט את החזרות האופייניות שלו וכמו כן החסיר את רב חלקי הסקרצו והטריו.
הסקרצו האחרון, בסופו של הפרק, יוצר אווירה פרועה עם טמפו מהיר יותר. הפרק נגמר בפתאומיות כאשר האיכרים מבחינים שגשם מתחיל לרדת.
המוזיקולוג תאודור אדורנו זיהה את הסקרצו הספציפי הזה בתור הבסיס העיקרי לנושאי הסקרצו של המלחין אנטון ברוקנר.
מהלך הסימפוניה > פרק שלישי > תיאור מילולי של התוכנית לפרקים השלישי והרביעי

'הישיבה העליזה בצוותא של בני הכפר'... מראה לנו את כושר הסתכלותו הדק של ההומניסט בטהובן... בתחילה מופיעות יפהפיות הכפר, האצות ברגל קלה ומתחילות בריקוד תוך כדי ריצה. אחרי כן באה תמונת ההופעה של להקת מנגני הכפר הנכבדת, שצוירה בריאליזם נועז של צייר איכרים מארצות השפלה. בראש אצים הכינורות, האבוב מתאמץ לשווא להשיגם, ובעצלות מסוימת צולע הפאגוט אחריהם. קולות אחרים מצטרפים אליהם, הקלרניטות והקרנות מכריזות על בואן ועד מהרה נמצאת כל חבורת הנגנים במקום. והנה קרבים, בריקוד צעדים כבד, שליטי המקום. עתה ניתן האות להתחלה עליזה על ידי תרועת החצוצרה המצטלצלת זמן רב. היפהפיות עומדות על הואלס שלהן, ועתה מתחילה התנדנדותם העליזה של הזוגות, תוך רקיעת רגליים עזה וקריאות גיל קולניות. לפתע – הפסקה נבעתת. טרמולו קודר של הבאסים מרמז על רעם, המתגלגל במרחק רב. נבוכים נפרדים הזוגות, נשמעות קריאות פחד חרישיות. שוב הרעם המבעית, התרוצצותם של בני אדם אובדי עצות – והנה כבר מתחוללת הסערה בכל עוצם אימתה.
מהלך הסימפוניה > פרק רביעי

| --- | --- |
: פרק רביעי- אלגרו 
: לעזרה בהפעלת הקובץ
אלגרו
הפרק הרביעי, בסולם פה מינור, מתאר סופת רעמים אדירה- המוזיקה מדמה גשם דל ולאט לאט בונה את השיא. במהלך הסופה המוזיקה ממחישה רעמים, ברקים, רוחות עזות וגשם שוטף. בגלל קביעתו של בטהובן כי "זה עניין יותר של לדמיין מאשר של לשמוע", ייתכן כי המוזיקה מתארת לא רק את הסערה עצמה, אלא גם את ביעותו ופחדו של המתבונן.
לבסוף, הסערה שוככת, ומרחוק ניתן לשמוע את שאונו של הרעם הנמוג לאיטו. ישנו חיבור כמעט בלתי מורגש לפרק הבא, הכולל מוטיב המפורש בדרך כלל בתור תיאורו של בטהובן לקשת.
מאחר שהפרק הרביעי לא "נפתר" בקדנצה הסופית, ומאחר שעל פי התבנית הסימפונית הקלאסית הפרק יחשב בתור פרק "נוסף" מתוך החמישה, מבקרי מוזיקה רבים פירשו את הפרק בתור הקדמה ארוכה לפרק הסופי ולא פרק בפני עצמו. דוגמה מוקדמת יותר להליך בו השתמש בטהובן ניתן למצוא בקווינטט כלי הקשת בסול מינור (K. 516) של מוצרט, אשר גם בה אפשר לאתר פרק סופי רגוע עם הקדמה ארוכה ורועשת.
מהלך הסימפוניה > פרק חמישי

| --- | --- |
: פרק חמישי- אלגרטו 
: לעזרה בהפעלת הקובץ
אלגרטו
הפרק החמישי והאחרון הוא בסולם פה מז'ור והמשקל הוא 6 שמיניות (6/8). שמונה התיבות הראשונות כוללות נעימת המשך לפרק הקודם אשר בו כיהנה הסערה בתור המוטיב הראשי; הפרק עצמו מתחיל מהתיבה התשיעית והלאה. הפרק נכתב בצורת הרונדו, כלומר שהמוטיב המרכזי שמופיע בתחילת הקטע, יופיע שוב מספר פעמים באמצע, ובסוף. בסוף הפרק ישנה קודה ארוכה.
כמו סיומי יצירות רבים מהתקופה הקלאסית, הפרק מדגיש במיוחד את המוטיבים הסימטריים של שמונה תיבות; במקרה הזה, חזרה על שירת ההודיה של הרועה. ניתן להניח בבירור כי האווירה שמחה בשנית.
הקודה, אשר כונתה על ידי אנטוני הופקינס "הקטע המוצלח ביותר בסימפוניה, באופן שניתן להתווכח עליו" מתחילה בשקט ולאט לאט בונה את הסיום הנלהב בה מנגנת כל התזמורת (למעט פיקולו וטימפני), עם הכינורות הראשונים המנגנים טריולות מהירות בקצה הגבוה של מנעדם. המעבר הנסער שבא בסופו המרמז על סוג של תפילה, נכתב על ידי בטהובן בתור pianissimo, sotto voce (שקט מאוד, תת-קול); מרבית המנצחים מאטים את הטמפו במעבר זה. לאחר מוטיב קצרצר המתאר את שקיעת השמש, הסימפוניה מסתיימת עם שני אקורדים מודגשים.
ראו גם

לודוויג ואן בטהובן
הסימפוניה החמישית של בטהובן
מוזיקה קלאסית - התקופה הקלאסית
לקריאה נוספת

אנטוני הופקינס, תשע הסימפוניות של בטהובן, הוצאת סקולאר, 1981.
דייוויד ויין ג'ונס, בטהובן: הסימפוניה הפסטורלית, הוצאת אוניברסיטת קיימברידג', 1995.
צ'ארלס רוזן, הסגנון הקלאסי, וו. וו. נורטון ושותפיו, ניו-יורק, הוצאה שנייה, 1997.
דיוקן של בטהובן משנת 1804, ארבע שנים לפני שכתב את הסימפוניה השישית